钦定古今图书集成/明伦汇编/氏族典/第372卷 > 《廖用贤尚友录》 > 詹珪
## 钦定古今图书集成/明伦汇编/氏族典/第372卷 > 《廖用贤尚友录》 > 詹珪

按《万姓统谱》：“珪字朝章，江西鄱阳人。由水部郎中嘉
靖八年升建宁知府。愿恪公勤，有断有守。刱漏泽园，
行古冠礼。”先是两卫预备仓谷，岁久坐累军斗，珪请
以易月粮而抵银，在官人甚便之。善政不可殚书不
事表襮。去后民追思，树遗爱碑于名宦祠。官终贵州
副使。